CELEX: C2007/269/30
Language: el
Date: 2007-11-10 00:00:00
Title: Υπόθεση C-400/06: Απόφαση του Δικαστηρίου (έκτο τμήμα) της 13ης Σεπτεμβρίου 2007 [αίτηση του Hoge Raad der Nederlanden (Κάτω Χώρες)] — Codirex Expeditie BV κατά Staatssecretaris van Financiën (Κοινό δασμολόγιο — Συνδυασμένη ονοματολογία — Δασμολογική κατάταξη — Διάκριση 0202 30 50 (υποδιαίρεση συνδυασμένης ονοματολογίας) — Κατεψυγμένα και αποστεωμένα μέρη μπροστινού τετάρτου βοδινών σφαγίων)

10.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/16
            
         Απόφαση του Δικαστηρίου (έκτο τμήμα) της 13ης Σεπτεμβρίου 2007 [αίτηση του Hoge Raad der Nederlanden (Κάτω Χώρες)] — Codirex Expeditie BV κατά Staatssecretaris van Financiën
   (Υπόθεση C-400/06) (1)
   
   (Κοινό δασμολόγιο - Συνδυασμένη ονοματολογία - Δασμολογική κατάταξη - Διάκριση 0202 30 50 (υποδιαίρεση συνδυασμένης ονοματολογίας) - Κατεψυγμένα και αποστεωμένα μέρη μπροστινού τετάρτου βοδινών σφαγίων)
   (2007/C 269/30)
   Γλώσσα διαδικασίας: η ολλανδική
   Αιτούν δικαστήριο
   Hoge Raad der Nederlanden
   Διάδικοι στην υπόθεση της κύριας δίκης
   Codirex Expeditie BV
   κατά
   Staatssecretaris van Financiën
   Αντικείμενο της υποθέσεως
   Αίτηση εκδόσεως προδικαστικής αποφάσεως — Hoge Raad der Nederlanden — Ερμηνεία της συμπληρωματικής σημειώσεως 1.Α, υπό η', 11, του κεφαλαίου 2 του κανονισμού (EK) 2204/1999 της Επιτροπής, της 12ης Οκτωβρίου 1999, για την τροποποίηση του παραρτήματος I του κανονισμού (ΕΟΚ) 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (EE L 278, σ. 1) — Κατεψυγμένο και αποστεωμένο κρέας προερχόμενο από μέρος του μπροστινού τετάρτου
   Διατακτικό της αποφάσεως
   
               1)
            
            
               Το παράρτημα Ι του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε με τον κανονισμό (ΕΚ) 2204/1999 της Επιτροπής, της 12ης Οκτωβρίου 1999, πρέπει να ερμηνευθεί υπό την έννοια ότι τα τεμάχια κατεψυγμένου και αποστεωμένου κρέατος που προέρχονται από το μπροστινό τέταρτο βοοειδούς εμπίπτουν στη διάκριση 0202 30 50 της συνδυασμένης ονοματολογίας.
            
         
               2)
            
            
               Το παράρτημα Ι του κανονισμού (ΕΟΚ) 2658/87 του Συμβουλίου, όπως τροποποιήθηκε με τον κανονισμό (ΕΚ) 2204/1999 της Επιτροπής, πρέπει να ερμηνευθεί υπό την έννοια ότι για να καταταχθούν στη διάκριση 0202 30 50 τα τεμάχια κατεψυγμένου και αποστεωμένου κρέατος του μπροστινού τετάρτου βοοειδούς δεν χρειάζεται να πληρούν άλλους όρους, όπως, ιδίως να πρέπει να προέρχονται από το ίδιο ζώο.
            
         
      (1)  ΕΕ C 310 της 16.12.2006.